b'\n_START_ARTICLE_\nDrew Nicholas\n_START_SECTION_\nUra\n_START_PARAGRAPH_\nNicholas pelasi yliopistokoripalloa Marylandin yliopistossa vuosina 1999\xe2\x80\x932003. H\xc3\xa4n siirtyi Eurooppaan vuonna 2003 ja meni Fabriano Basketiin, joka pelasi LegADuessa. Kaudeksi 2004\xe2\x80\x932005 h\xc3\xa4n siirtyi Basket Livornoon, josta h\xc3\xa4n siirtyi runkosarjan j\xc3\xa4lkeen Tau Cer\xc3\xa1micaan. Nicholas jatkoi uraansa Italiassa ja meni Benetton Trevisoon. H\xc3\xa4n voitti joukkueessa oltuaan Alphonso Ford -palkinnon. Kauden j\xc3\xa4lkeen h\xc3\xa4n siirtyi Efes Pilseniin, jossa h\xc3\xa4n pelasi melkein kaksi kautta. Nicholas sai joukkueesta potkut maaliskuussa 2008, koska ei suostunut matkustamaan Serbiaan yhdess\xc3\xa4 joukkueen muiden yhdysvaltalaisten pelaajien kanssa. Kaudeksi 2008\xe2\x80\x932009 h\xc3\xa4n siirtyi Panathinaikosiin kahden vuoden sopimuksella._NEWLINE_Nicholas oli voittamassa Panathinaikosissa Kreikan liigan mestaruutta vuosina 2009\xe2\x80\x932011, Kreikan cupia vuonna 2009 sek\xc3\xa4 Euroliigan mestaruutta vuosina 2009 ja 2011. Hein\xc3\xa4kuussa 2011 h\xc3\xa4n palasi Italian liigaan tehty\xc3\xa4\xc3\xa4n sopimuksen Olimpia Milanon kanssa. H\xc3\xa4n pelasi Olimpiassa helmikuuhun 2012 asti, jolloin h\xc3\xa4nen sopimuksensa purettiin yhteisymm\xc3\xa4rryksess\xc3\xa4. Hein\xc3\xa4kuussa 2012 Nicholas siirtyi yksivuotisella sopimuksella ven\xc3\xa4l\xc3\xa4isseura PBK TsSKA Moskovaan. Sopimus purettiin kuitenkin marraskuussa 2012.'